**James Armand Edmond de Rothschild** (\* 1. december 1878, Paríž, Francúzsko – † 7. máj 1957, Londýn, Spojené kráľovstvo) bol britský liberálny politik a filantrop zo známej bankárskej rodiny Rothschildovcov. Je známy tiež pod menom Jimmy de Rothschild.

Bol synom Edmonda Jamesa de Rothschilda z francúzskej vetvy rodiny. Vyštudoval Lýceum Louis-le-Grand v Paríži a Trinity College, Cambridge. Slúžil počas prvej svetovej vojny na začiatku s hodnosťou poddôstojníka vo francúzskej armáde a potom s hodnosťou dôstojníka u Royal Canadian Dragoons. Na záver vojny bol súčasťou 39. bataliónu Royal Fusiliers (časť židovskej légie) Britskej armády v Palestíne s hodnosťou majora. Bol ocenený medailou za vynikajúce správanie.

Bol vášnivým divákom konských dostihov a majiteľ dostihového koňa. Jeho 33-1 dostihový kôň "Bomba" vyhral Ascot Gold Cup v roku 1909. 

V roku 1913 sa oženil so 17 ročnou Dorothy Mathilde Pinto. 

V roku 1920 sa stal naturalizovaným Britom a v roku 1922 zdedil po Alice de Rothschild nehnuteľnosť *Waddesdon Manor,* ktorú vlastnil jeho prastrýc barón Ferdinand de Rothschild, liberálny člen volebného obvodu parlamentu pre Aylesbury od roku 1885 do roku 1898.

Politika
--------

Časopis *Journal of Liberal History* opísal Jamesa de Rothschilda slovami že je „jedným z najviac angl. colorful, slov. farebných poslancov Liberálnej strany". Bol liberálnym poslancom parlamentu za volebný obvod Isle of Ely od roku 1929 do roku 1945. 

Jeho porážka Harrym Legge-Bourkem vo všeobecných voľbách v roku 1945 bola iba jedným z víťazstiev konzervatívnej strany v roku 1945, keď jeho liberálni spojenci Archibald Sinclair a Wiliam Beveridge podobne prehrávali s konzervatívcami. 

Počas druhej svetovej vojny bol parlamentným tajomníkom ministerstva zásobovania v koaličnej vláde rokoch 1940 – 1945. Bol tiež zástupcom poručíka pre londýnsky kraj a súdnym úradníkom v Buckinghamshire.

Filantropia
-----------

James de Rothschild pokračoval v sionistických aktivitách svojho otca, ktorý ho v roku 1924 vymenoval prezidentom Židovského kolonizačného združenia. James de Rothschild podporil sumou 6 000 000 izraelských libier výstavbu budovy Knesetu v Jeruzaleme, ktorá bola odhalená v roku 1966. Davida Bena Guriona o svojom zámere informoval listom.

Literatúra
----------

* Mrs James de Rothschild – *Rothschilds at Waddesdon Manor* (Collins, 1979) ISBN 978-0-00-216671-3
* Schama, Simon (1978). *Two Rothschilds and the Land of Israel*

Referencie
----------

1. ↑   *Rothschild, James Armand Edmond (RTST897JA)* [online]. A Cambridge Alumni Database. University of Cambridge, [cit. 2020-06-11]. Dostupné online.
2. ↑   *No. 30584* [online]. The London Gazette, 15. Marec 1918, strana 3449, [cit. 2020-06-11]. Dostupné online.
3. ↑   *No. 31857* [online]. The London Gazette, 9. apríl 1920 strana 4253, [cit. 2020-06-11]. Dostupné online.
4. ↑   *Journal of Liberal Democrat History* [online]. Liberal Democrat History Group, jeseň 2001, [cit. 2020-06-11]. Dostupné online.
5. ↑   *Knesset: Tour Station 6: The Cornerstone and Dedication Certificate* [online]. [Cit. 2020-06-11]. Dostupné online.

Zdroj
-----

*Tento článok je čiastočný alebo úplný preklad článku James de Rothschild (politician) na anglickej Wikipédii.*

Autoritné údaje: * BnF: 14512443n
* GND: 119314614
* ISNI: 0000 0001 0800 5672
* LCCN: n82044906
* ULAN: 500076216
* VIAF: 57421948
* WorldCat: lccn-n82044906